Piliriatsamut Maligialiit

**Saqqiinirmit, Qaujimanirmit amma Tusaqtitsiniq: Sanaugangit amma Iliqqusingit Allait, Inuit amma Allangajuit**
Aullarniq

* Nalunaijaqsimaninga
* Tunniqqusiaq qanuittuuninga
* Isulivvitsanga(ngit)
* Tunniqqusiaq qatsiuninga
* Tusaqtitaunirmit qaujijausimajunit
* Uuttuqataugunnaqtut killingit
* Uuttuqataujut – Kikkut uuttuqataugunnaqqat?
* Qanuiliurutitsat – Kisumut uutturunnarama?
* Akiliutitsat – Kisu ajunngijjutaummat?
* Qaujisarniq – Qanuq isumaliurisuungummata?
* Pijaujarialiit tukisigiarutitsat amma ikajuqtut sunakkutaat – Pisimagiaqaqtatit uuttuqataunirmut
* Tunniqqusiaq akiliqtauninga amma kingulliqpaaqsiutiit unikkaaliat
* Tukisigiarviujunnaqtut

Piliriaq Turaagangit:

* Ikajurnirmut isumatujunirmit amma pilirijimmariunirmut pivalliatitsinirmit Allanit, Inuit amma Allangajunit, katinngajunit amma katujjiqatigiinit
* Pisimatsinirmut, nutaannguqtitsinirmut amma tunisinirmut iliqqusirmit qaujimanirmit amma isumatujunirmit pilirinirmit
* Ikajurnirmut qaujinasuarnirmit, isumatujunirmit amma sananirmit ajjiunngittumit, iliqqusituqakkut amma piutsiaqtunit sanajaujunik Allanit, Inuit amma Allangajunit sanannguaqtinit
* Ikajurnirmut saqqijaaqtitsinirmit, aaqqitsimaningani, amma tusaqtitsinirmit sanajaujunit Allanit, Inuit amma Allangajunit sanannguaqtinut Kanatami amma nunarjuarmit
* Sannginiqsautitsinirmit amma ikajurnirmit pitaqarninginnik Allanit, Inuit amma Allangajunit sanauganginnik amma sanannguaqtinit

Nalunaijaqsimaninga

Taanna Aullarnirmut ilanga Saqqiinirmit, Qaujimanirmit amma Tusaqtitsiniq kiinaujaqaqtittisuuq Allanit, Inuit amma Allangajunit sanannguaqtinut, sanaugarnut/iliqqusirmit pilirijimmarit (sanannguaqtiit kiggaqtuijingillu), iliqqusirmit saqqijaaqtittijinit, sanannguarnirmut katinngajut, nuatsijiit amma katujjiqatigiingujut kisulimaanit pilirijunik. **Tunniqqusiat ikajusuut aullarnirmut akinginnik pimmariujunut upagutigiaqaqtunut Kanatami silataaniluunniit quvvariaqtitsijumit pilirijimmariunirnut, pinnarniaravit uvvaluunniit sanannguaqtiit kiggaqtuqtatit ataunnaqarviuniarmata nutaanit niuviatsaqarnirmut uvvaluunniit kanatami silataaniluunniit takujauqattarniarngata.**

Saqqiinirmit, Qaujimanirmit amma Tusaqtitsiniq piliriatsaq ikajusuuq qanuiliurutitsanit pingasunit avitsimajunit:

* **Saqqiinirmit atuinnautitsisuuq ikajurnirmit qaujisarnirmut, sananirmut amma saqqiinirmut nutaanik sanannguagarnit.**
* **Qaujimaniq atuinnautitsisuuq ikajurnirmit pisimatsinirmit, aaqqiumatitsinirmit, nutaannguqpalliajunit amma tunisinirmit iliqqusirmut qaujimajaujunit amma isumatunirmut pilirinirmit.** Tamanna ilaqaqtuq ullumisiutinit amma pituqarnik saqqiinirmit, sanaugarnut/iliqqusirmut ilinniaqtitsinirmit amma pigiarutitsanit tunisijunit iliqqusirmut qaujimajaujunit inuusuttunut kinguvaatsanut sanaugarnikkut, amma nutaannguqtitsinirmit amma aaqqiumatitsinirmit piqqusikkut sanaugarnut piliriniujunit.
* **Tusaqtitsiniq atuinnatitsisuuq ikajurnirmit tunniqsainirmit, saqqijaaqtitsirmit, takujauninga amma tuniuqqainirmit sanaugarnik taakkununga Allanit, Inuit amma Allangajunit, sanngijuutitsivuq amma piqatautitsivuq nunalinnit Kanatami amma silataani.**

Sivulliqpaamit uuttarasuaqtut kajungiqsaqtauvut uqaqatiqarlutit Piliriatsamut Piliriji uuttuqataurasualaunnginnirni.

Pijunnatuinnariaqaqtutit Uuttuqataunirmut Ikajuqtaunirmit akiliinirmit inummit ikajuqtauniaravit uuttuqataurasuarutinnut atsururuvit amma namminiq nalunairiguvit imaittuunirmit:

* sanannguaqti Tusaangittuq, tusaatsiangittuq, piggarutilik uvvaluunniit isumakkut aanniarutilik
* Allanit, Inuit amma Allangajunit sanannguaqti piqaqtumit uqausirmut, namiinninganut amma/uvvaluunniit iliqqusirmut avviarutiqaqtumit.

Tunniqqusiaq qanuittuuninga

[Piliriassait](https://canadacouncil.ca/glossary/project)

Isulivvitsanga(ngit)

Qangatuinnaq qangatariaqtulaunnginnirni ullungani

Tunniqqusiaq qatsiuninga

Tikillugu $30,000 arraagutamaat (1 Maatsi – 28/29 Vivvuali).

Akituniqsauppat uvvaluunniit ajjiunngittunit akiqaqqat nunaliit namiinninganut, tunijaugunnatuinnariaqaqtutit ungasittumiutaunirmut ikajuusiatsamit. Ikajuusiatsaq nalunaiqtaugajaqtuq piliriatsamut iqqanaijaqtimut taimaigiaqaliraippat.

Ilingnut turaangakpat, qaujigiarvigilugu piliriaksamut piliriji pinajuutiit tunniqqutigilaunnginnirni.

Tusaqtitaunirmit qaujijausimajunit

Tamaanipaluk taqqiit pingasut iluani tunisisimaliruvit uuttuqataurasuarutinni

Uuttuqataugunnaqtut killingit

Arraagutamaat (1 Maatsi – 28/29 Vivvuali), marruiqsurluti uuttuqataugunnaqtuti tamakkiik katilimaarlugit $30,000.

Uuttuqataujut – Kikkut uuttuqataugunnaqqat?

* Allanit, Inuit amma Allangajunit sanannguaqtimmarit
* Allait, Inuit amma Allangajut sanannguaqtinguqpalliajut piliriaqaqtut ikajuqtaullutik piliriatsamut-turaangajumit ikajuqtimut
* Allanit, Inuit amma Allangajunit sanaujarnut/iliqqusilirijimmarit
* Allanit, Inuit amma Allangajunit iliqqusirmit pisimatsijinit
* Allanit, Inuit amma Allangajunit katinngajut
* Allanit, Inuit amma Allangajunit kiinaujjarasuanngittut katujjiqatigiit aulaniqaqsimajunit arraagunut marruunnut
* Allait, Inuit amma Allangajut kiinaujjarasuanngittunut katujjiqatigiit maannaujuq kiinaujalluatarnik tunniqusiaqattangittut

Pijunnarniit tutsirarnirmut taatsumunga nalunaiqtausuuq pillattaangugaluarmangaat kinaugiatsarni saqqitaujuq qarasaujarmit.

Inuk tuksiraqtuq tuksirarunnaqtuq ilagiaqtaujunut aullarniaqtunik.

Tuksiraqtaujunut amisunik aullarniaqtut, sivulliutijauniaqtut piliriaksanut unurniqsat Allanit, Inuit, amma/uvvaluunniit Allangajunit aullarniaqtumut.

Katujjiqatigiingujut maannaujuq tunijauvalliajut tunniqqusialluatarnik tutsirarunnanqtut taatsumunga.

Qanuiliurutitsat – Kisumut uutturunnarama?

Qanuiliurutitsat sivumuarutaugialiit Allanut, Inuit uvvaluunniit Allangajunut sanannguaqtillarialunnut, iliqqusirmit pisimatsijinut uvvaluunniit sanaugarnik/iliqqusirmit pilirijimmarinnit.

Aullarniq ungasinniqarialik attiniqpaamit 100 kilaamitanik aullarviginiaqtarnik, qaiqujausimalutilu. Uutturunnaqtutit atausirmut uvvaluunniit amisunut namunngarlutit atausiaq aullarnirmut (kiggaqtuiguvit uvvaluunniit saqqijaaqtitsiguvit sanannguaqtinit, tutsirarunnaqtutit amisunit aullarnirmut) uvunga:

* qaujititsinirmit sanannguarnirmit uvvaluunniit iliqqusilirinirmut qaujimaniit
* piqataulutit sanannguarnirmut uvvaluunniit iliqqusilirinirmut qanuinniujunut, ilagijaulutik pau‑ua
* qaujisarnilirinirmut qanuiliurutitsanut
* sananirmit pilirijimmariunirmut amma sanannguarnirmut kasuumaqatigiinirmit
* piqataulutit pilirijimmariunirmut pivallianirmut pivitsaujunik
* pivallianirmit nunaliit avittuqsimaninginnik, kanatami uvvaluunniit nunarjuarmit niurrutiqarnirmit

Uuttuqataugasuaruvit tautunnirmut tutsirariaqaqtutit uvunga [Sanaugat Kanatamilimaamit: Ingirraniq amma Aullaqattarniq](https://canadacouncil.ca/funding/grants/arts-across-canada/circulation-and-touring) uvvaluunniit [Sanannguarniq Ungasittumit: Ingirraniq amma Aullaqattarniq](https://canadacouncil.ca/funding/grants/arts-abroad/circulation-and-touring) ilulingit.

Uqalimaagarnik saqqiinngautinirmut titiraqtinut tunijauqattaqtunut kiinaujalluatarnik tunniqqusiarnik pijunnanngittut.

**Tutsirarunanngittutit** qanuiliurutitsanut piliriarijaujunut aullaqaaqtinnatit ullungani taikkua kiinaujaqtaaqtut asingani Kanatami Katimajiit tunniqqusiangani uvvaluunniit taikkua uvaniittut [titiraqsimajut pigunnaqtitaunngittut qanuiliurutitsat](https://canadacouncil.ca/funding/grants/guide/apply-to-programs/general-list-of-ineligible-activities).

Nalunaiqsinasuliruvit piliriatsappit pigiarvitsangata ullunga, inuit ujjiqsurialiit mallugu Kanatami Taaksilirijikkut Timingat (CRA), akiliutiit arraagumit sivuniagut tunniqqusialaunnginnirni piijaqtaugunnaqtut kisiani tunniqqusiarmit kinguniagut sanannguaqti tusaqtitausimaliqqat tunniqqusiaqtaalaarningani. Tukisigiarutitsakkannirnut kiinaujjanirmut taaksinut amma tunniqqusiaqtaarnit, takugiarlugu qarasaujakkut tukisigiarvinga.

Akiliutitsat – Kisu ajunngijjutaummat?

Akiliqtaujunnaqtut:

* Ingirrajjutinut akiliqsurialiit (suurlu: usijaujjutingit, pamiukutaamut usijaujjutingit,pasi usikaqtautingit, kilaamitait, taaksiit amma pasi usijaujjutingit)
* Tujurmivvit amma siniktarvinnut akiliqtaujarialiit
* Nirijjutit amma akiliqtaujut akilijjutiksait

Akitulaanga tunngaviqaqpuq qanuq ungasinninga aullaqvigijanganit tikinniaqtaminut upagasuktanginnullu (uvvaluunniit upagasuktanganut atausirmut nuqqarnirmut), katiłługit tujurmijjutinut akiliqsurialiit amma nirijjutit unulaaqarlugu tallimanut (5) ullunut ($150 qautamaat – atuni inummut).

Aullarnirmut Kanataup iluani

* 100-500 kilaamitait: tikillugu $1,000 angilaaq, atuni inummut
* 501-1000 kilaamitait: tikillugu $1,250 angilaaq, atuni inummut
* 1001-2000 kilaamitait: tikillugu $1,750 angilaaq, atuni inummut
* 2001-3000 kilaamitait: tikillugu $2,250 angilaaq, atuni inummut
* 3001-5000 kilaamitait uvvaluunniit ungataanut: tikillugu $3,250 angilaaq, atuni inummut

Aullarnirmut Kanataup silataani

* Aullarniq Mialigamut/-mit, Maksikuumut/-mit amma Karapianmut/-mit Qikiqtanginnit: anginiqpaaq $1,750 atuni inummut (ilagiaqtaujunut katillugit, tikillugu $2000, atuinnaujunnaqtut aullarniaqpat Alaaskamut/-mit)
* Aullarniq Iurapmut/-mit amma Nigiq Mialigamut/-mit: anginiqpaaq $2,250 atuni inummut
* Aullarniq Aiasamut/-mit, Aasturailiamut/-mit, amma Uusianiamut/-mit: anginiqpaaq $2,750 atuni inummut
* Aullarniq Aavrikamut/-mit: anginiqpaaq $3,250 atuni inummut

Ilagiaqtaujut pijunnautit akiliqtaujunnaqtut, atuinnauppata:

* Aullaqtitaujut amma ilagiaqtaujut qijuqutit: anginiqpaaq $2,500 atuni inummut
* Atiliuqataunirmut akiliutiit, tikillugu $1,000 atuni inummut
* Ungasittumit nunalimmiutaunirmut ikajuusiatsaq: anginiqpaaq $2,000 atuni inummut

Piqarniruvit aullarnirmut turaangajunik akiliutinit, uqaqatiqarlutit piliriatsamut pilirijimit uuttuqataurasualaunnginnirni qaujigiarnirmut piqasiutigunnarmangaat akiliutingit.

**Akiliqtaujunnangittut ukungujut:**

* Nalliukkumaat (ingirraniq, qijuqutit, aaniaqtuliriniq, asingillu).
* Viisat amma kapijausimajut
* Piqutinut akingit: piqutit atuqtuarnirmut, pigiarutaujunut piqutit, paippanguqtaujut
* Sanannguaqtip akiliksangit, akiliqtauniq, tusaajit
* Pijunnarnirmut akinit (tunisijunnaqtutit [Pijunnarnirmut Ikajuqtaunirmut](https://canadacouncil.ca/funding/strategic-funds/access-support) tuksirautinik)

Qaujisarniq – Qanuq isumaliurisuungummata?

Uuttuqataugasuarutiit taatsumunga Aullarnirmut ilanganut taatsumunga Saqqiinirmit, Qaujimanirmit amma Tusaqtitsiniq qaujisaqtauniaqtuq nunaqaqqaaqsimajunut iluaniittumit katimajiralaanut tamakkununga aaqqitsimajunut maligialinnut, amma attiniqpaamit naasautitaarialiit atuni avittuqsimajumit isumagijauniarluni tunniqqusiarnirmut:

**Attuininga 60 pusanti (attiniqpaamit naasauti 30 tavvanngat 60-nik)**

Pinasuaqtaujuq piliriatsaq imailiurnirmut:

* pivaalliqtitsinirmut amma quvvatsainirmit ivvit iqqanaijaangani, uvvaluunniit taikkuninga sanannguaqtinit ivvit kiggaqtuqtanginnik
* quvvatsainirmit sanannguarnirmut amma/uvvaluunniit iliqqusirmut pilirinirijatit
* kasuumatitsiluni, qaujiqattautinirmit amma sivunitsamit pivitsaqaqtitsinirmit

**Naammagijaujuq 20 pusanti (attiniqpaamit naasauti 10 tavvanngat 20-nik)**

* Sanannguarnirmut uvvaluunniit iliqqusilirinirmuungajuq nalunaijauti, qanutigiugajarmangaarlu qanuiliurutitsaq amma naammanninga piliriniujuq, katujjiqatigiijaujut uvvaluunniit tunngasaijut katujjiqatigiit

**Ajunngikkajarmangaaq 20 pusanti (attiniqpaamit naasauti 10 tavvanngat 20-nik)**

* Ajunnginningit amma pilirinikugijait ivvit kajusititsinirijanganut qanuiliurutitsamut, ilaqarluni ikajuqtaunirmit ivvit piliriqatigijanginnut uvanngat qaiqusimajunit katujjiqatigiinit
* Naammattumit kiinaujat atuqtutsaq tukiliutsiarluni niriugijaujumut qanuiliurutitsamut

**Nunaqaqqaaqsimajut iliqqusituqakkut qaujimaningit uvvaluunniit iliqqusirmut isumagijauqqaaqsimajunut piqutiujut (turaanganiqaqqat taatsumunga piliriatsamut/qanuiliurutitsamut)**
Tutsiraarijatit qanuiliurutitsat ilaliutiniaqqata Nunaqaqqaaqsimajut iliqqusituqakkut qaujimanirmit uvvaluunniit isumagijauqqaaqsimajunut piqutiujut, isumagijauniarluni tunniqqusiarnirmut takutsautigiaqaqtatit:

* naammattunit maligialinnik ujjirusutsiaqtut uvvaluunniit uqausirijausimajut

Uuttuqataurasuarutiit attiniqsamit sivulliutitaugajaqtuq tunijaugiiqsimaguvit kiinaujarnik aullarnirmut tamaunga nunamut ajjipalunginnut qanuiliurutitsanut.

Pijaujarialiit tukisigiarutitsat amma ikajuqtut sunakkutaat – Pisimagiaqaqtatit uuttuqataunirmut

Atuinnautitsigiaqarajaqtutit tukisigiarutitsanit makununga:

* piliriatsarijait amma attuqsituinnariaqarninga
* aullarnirmut parnautitit
* kiinaujat atuqtutsaliatit
* qanuiliurniujuq, piliriqatigiingujut uvvaluunniit katujjiqatigiingujut, pitaqaruni.

Makua ilaliutigiaqarajarmijatit:

* atausirmit qaiqujausimajjutimit uvvaluunniit nalunaijautimit turaangajumit ilinnut uvvaluunniit piliriqatinnut nalunaiqsiluni sanannguaqtiunirmut akiliutinit uvvaluunniit kiinaujarnik akiliutigijasi piliriqatigijait uvvaluunnii% qauqujisimajuq qatujjiqatigiit akiliqtanginnik
* naammattumit uuttuutimit ivvit piliriarinikugijangani
* titiraqsimajunit kiggaqtuqtaujunit sanannguaqtinit, pitaqaruni
* sanannguaqtiuvalliajunut kisiani, titiqqarmit/irngiinnaaqtautikkut angirutimit ivvit ilinniarviginiaqtangani amma ilinniarviginiaqtaqpit maannaujumit kinaugiatsanga

Tunniqqusiaq akiliqtauninga amma kingulliqpaaqsiutiit unikkaaliat

Uuttuqataurasuarutiit kajusiniqatsiaqqat, sivulliqpaamit alluriaruti tuniqqusiarnirmut akiliqtaunirmut tatatirlugu Tuniqqusiarmurt Angiqtaunirmut Tatatirialik. Naqillugu uvuuna tukisigiarutitsakkannirnut pijatsarijaujunut tunniqqusiaqtunut.

Kingulliqpaaqsiutimit unikkaarmit tunijaugiaqarajaqtuq taqqiit pingasut piliriatsappit isulivvitsangata ullungani.

Tukisigiarviujunnaqtut

Tunisilaunnginnirni uuttuqataurasuarutinni, kajungiqsaqtauvutit uqaqatiqarluti Kanatami Katimajiit Piliriatsamut Piliriji apiqqutitsaqaruvit uvvaluunniit tukisititaukkannirumaguvit.

Tunniqqusiarmut Uuttuqatauruti

1. Tunniqqusiaq Nalunaijaqsimaninga

1.1 Atinga uuttuqataurutiup (tamaanipaluk 10 uqausiit, 65 immikkuuqtut)

Atinga tunijait ilinnuungajuq amma nalunaiqsigajaqtuq taatsuminga tunniqqusiarmut uuttuqataurutimit ivvit qarasaujakkuurutingani

1.2 Katinngajunut amma katujjiqatigiingujunut, atuinnarurlugu akinga qaujigiarviugunnaqtuq inuk kamagijalik taatsuminga uuttuqataurutimit.

1.3 Atuinnautitsigit atausirmit titiraqsimajukutaamit nainaarlugu piliriatsarnut. Ajurnanngippat, aturlugu QANUILIURUTITSAQ, QANUILUURNIUJUQ (pitaqaqpa), NAMIINNINGA (pitaqaqpa) amma AULLARNIRMUT ULLUNGIT. (tamaanipaluk 25 uqausiit, 150 immikkuuqtut)

Suurlu, “Takuttausititsinirmit taikani ABC Quviasunnirmit Vaankuuvamit taikanngat ulluq/taqqiq/arraagu taikunga ulluq/taqqiq/arraagu.”

Taanna nainaaqsimajuq atuqtaugajaqtuq Kanataup Katimajingita unikkaalianginnik.

1.4 Aullariaqtunirmut ullunga\*

Taanna ulluq qaangiqsimagialik isulivvitsangata ullungani uuttuqataurasuarutinni tunisitilluti.

1.5 Utiriaqturnirmut ullunga\*

1.6 Aullarnirmut nalunaijaqsimaninga\*

| Ilalugu |
| --- |
|  |  | Tamaanipaluk pigiarvitsangata ullunga | Tamaanipaluk isulivvitsangata ullunga | Nunalirjuaq | Nunalipaujaq (ilaliutilugu Nunaqarvinga uvvaluunniit Nunaliqarvinga qaujimajauguni) | Qanuiliurniq |

1.7 Angisimanirmit tunisinirmit tukisigiarviujunnarnirmut tukisigiarutitsakka amma Aullarnirmut Nalunaijaqsimaninga\*

Aaqqitsuqsimajukkut pilirinikkut, Nunarjualirijikkut Kanatami (GAC), Kanatami Piqqusilirijikkut (PCH) amma Kanatami Katimajiit Sanajausimajunut angiqsimajut tunisinirmit tukisigiarutitsanit turaanganiqaqtunit Kanatami sanannguaqtinut aullarniuqtunut kanataup silataanut piliriatsanut ikajuqsuqtaujunut Kanatami Katimajinginnut aullarnirmut ilanganut taikani Saqqiinirmit, Qaujimanirmit amma Tusaqtitsiniq: Sanaugangit amma Iliqqusingit Allait, Inuit amma Allangajuit. Taanna pigiarutitsaq saqqitaulauqtuq piqatautitsinirmit Kanatamiutanit pilluatarnik nunarjuarmit qanuiliurniujunit amma nalunaiqsinirmit pivitsaujunit piqataunirmut taakkuninga qatinniujunit amma/uvvaluunniit qanuiliurutaujunik ilisaqsinirmit pularariaqtunik Kanatamiutanit sanannguaqtinit.

Piliriatsara kajusiniqatsiaqqa, angisimajunga tunisinirmit tukisigiarviujunnarnirmut tukisigiarutitsakka amma Aullarnirmut Nalunaijaqsimaninga taakkununga Nunarjualirijikkut Kanatami (GAC) amma Kanatami Piqqusilirijikkut (PCH). Nunarjualirijikkut Kanatami (GAC) tunisituinnarialiit taakkuninga tukisigiarutitsanit uvanga Kanatamiutauqatinginnut amma uqaqatigijauvattunut nunalirjuanut turaanganilinnut uvanga piliriatsanganut.

1.8 Qanuiliurutitsaup qanuittuuninga (niruarunnaqtutit atausirmit ungataanut)\*

|  |
| --- |
| piqataulutit sanannguarnirmut uvvaluunniit iliqqusilirinirmut qanuinniujunut, ilagijaulutik pau-ua |
| qaujisarnilirinirmut qanuiliurutitsanut |
| qaujititsinirmit sanannguarnirmit uvvaluunniit iliqqusilirinirmut qaujimaniit |
| sananirmit pilirijimmariunirmut amma sanannguarnirmut kasuumaqatigiinirmit |
| piqataulutit pilirijimmariunirmut pivallianirmut pivitsaujunik |
| pivallianirmit nunaliit avittuqsimaninginnik, kanatami uvvaluunniit nunarjuarmit niurrutiqarnirmit |
| Asinga |

1.9 Asianguppat, atiituq nalunaijarlugu

1.10 Nalunairlugu qanuiliurutitsait. Summat maanna pijariirumaviuk amma tamaani iniujumit? Taimaatsainnapaluk ajjipalunginnik qanuiliurniruvit kingunittinni, nalunaijailutit qanuq qanuiliurniujuq ilinnut pivaallirutauniarmangaaq. (tamaanipaluk 500 uqausiit, 3500 immikkuuqtut)

1.11 Taimaittuuguvit sanannguaqtiuvallianirmut, pilirigiaqaqtutit ikajuqtiqarluti piliriatsamut-turaangajumit ilinniaqtitsijiqarluti. Nalunairlugu pijjutilluataujuq niruarnirijannut ilinniarvigilaaqtarnut. (tamaanipaluk 250 uqausiit, 1700 immikkuuqtut)

1.12 Kisumit tikiutigumavit taatsumunga? Taanna piliriatsaq qanuq: (tamaanipaluk 250 uqausiit, 1700 immikkuuqtut)

* **pivaalliqtitsinirmut amma quvvatsainirmit ivvit iqqanaijaangani (uvvaluunniit taikkuninga sanannguaqtinit ivvit kiggaqtuqtanginnik)?**
* **quvvatsainirmit sanannguarnirmut amma/uvvaluunniit iliqqusirmut pilirinirijatit?**
* **kasuumatitsiluni, qaujiqattautinirmit amma sivunitsamit pivitsaqaqtitsinirmit?**

1.13 Kisunit pilirinikuuvit amma ajunnginniqaqqit ikajurajaqtunit kajusiniqatsiaqtumit pijariiqsiniaravit piliriatsamit? (tamaanipaluk 250 uqausiit, 1700 immikkuuqtut)

1.14 Nalunairlugu: (tamaanipaluk 100 uqausiit, 650 immikkuuqtut)

* **piqatauningit piliriqatigijatit uvvaluunniit qaiqujisimajut katujjiqatigiingujut amma/uvvaluunniit**
* **pivitsaqarniujut atuinnaruqsimajut taikani qanuiliurniujumit(nit).**

1.15 Taimaittuuppat tutsiraarirasuaqtavit qanuiliurutitsanga kamagijaqaqtuq Nunaqaqqaaqsimajut iliqqusituqakkut qaujimaningit uvvaluunniit iliqqusirmut isumagijauqqaaqsimajunut piqutiujut, qanuq malitsiarialiit ujjirijaugajaqqat uvvaluunniit kamagijaugajaqqat? (tamaanipaluk 250 uqausiit, 1700 immikkuuqtut)

1.16 Kisutuinnarmit apiqqutausimanngittumit pimmariujumit tukisiumanirmut ivvit uuttuqataurutinganut, maunga atuinnarukkit. (tamaanipaluk 500 uqausiit, 3500 immikkuuqtut)

Suurlu, atuinnautitsigumatuinnariaqaqtutit turaangaqasiutijunit ilulinginnik pilirijjusirnut amma/uvvaluunniit piliriatsannut, suurlu tukisigiarutitsanit turaanganingani qaujimanirijait nunaqaqqaaqsimajunut nunalinnut kasuumaqatigijannut, uvvaluunniit piliriariqatigijumajatit. Tamanna ilaqatuinnarialik naminnirni, Kanatami-tunngaviqarluni, inuusirmut, iliqqusirmut uvvaluunniit sanannguarnirmut nunalinnit. Ilaliutituinnariaqaqtutit qanuittutuinnarnit tukisigiarutitsanit turaanganiqaqasiutinasugijarnik. Apiqqutitsaqaruvit qaujigiarvigilugu Piliriatsamut Piliriji.

1.17 Naasaqtaujjutinut kisiani pijjutiqarluti, qanuittut sanaugat sanamajuq(jut), aaqqitsimaninga(ngit), kisuuninga(ngit) amma/uvvaluunniit takutsautitsininga(ngit) turaanganiqarniqpaanguvat taatsumunga uuttuqataurutimut? (tamaanipaluk 25 uqausiit, 150 immikkuuqtut)

Ilangit uuttuutigijaugunnaqtut: mumirniq, uuttuutigijaujut nijjausijarniq, qunngiaqtauniq inuusuttunut, katajjarniq, qijummit kiisiniq, tauturannaaqtaugunnaqtut ajjinnguaqsaq, sanasimajut, nutaat tauturannaarutiit, surusirnut ajjinngualiit tarrijaatsat, suukis qangattaujasuut, iniqtiqtaunirmut sanaugat, Tusaanngittunut qunngiaqtauniq.

Tamanna tukisigiarutitsat ikajusuuq Kanatami Katimajinit nuatsilutik uuttuutinik sanaugarnik ajjigiinngittunit amma pilirijjusinnit Kanatami amma atuqtaugajanngittut qaujisarnirmut ivvit uuttuqataurasuarutingani.

1.18 Tunisisimagiiruvit Kanatami Katimajiit tunniqqusiarmut qaaliriingujunit qanuiliurutitsanut uvvaluunniit akiliutinut, nalunairlugu naukkut amma tunisilauqtavit ullunga. (tamaanipaluk 10 uqausiit, 65 immikkuuqtut)

1.19 Piliriaqsarijait ilaqaruni aullariaqarnirmit, katinngajunut qanuiliurutitsamit, upagutisimalutit katinniujumit amma/uvvaluunniit katiqatigiinnirmit, nalunairlugit qanuittunit ujjirusunniarmangaaqpit tikiumanirmut Kanataup Gavamangata atuqujainnik amma inulimaanut aanniaqaqtailimanirmut atuagarnik. Qanuq aaqqigiarunnaqqigit parnautitit piliriatsaujuq attuqtaunniqqat Nuvagjuarnaq‑19‑mut? (tamaanipaluk 250 uqausiit, 1700 immikkuuqtut)

Kiinaujat Atuqtutsaq

2.1 Ingirrajjutiksait, siniktarvik amma nirijutiksait

| Tatatirlugu tatatigaksat ataani, malillugit ingirrajuq ungasinninga tikinnartanganut amma ingirravigigiaqtanganit. Ingirarijait amisunit nuqqaqattarniaqpat titiratuinnarlugu ungasinniqpaaq tikinniaqtait mittarvik.Anginiqpaat kiinaujat ilagilugit ingirranirmut akilijjutiksait, siniktarvit akilijjutiksait amma nijjutiksait tikillugit 5 ullunut $150-mut qautamaatAullarnirmut Kanataup iluani* 100-500 kilaamitait: tikillugu $1,000 angilaaq, atuni inummut
* 501-1000 kilaamitait: tikillugu $1,250 angilaaq, atuni inummut
* 1001-2000 kilaamitait: tikillugu $1,750 angilaaq, atuni inummut
* 2001-3000 kilaamitait: tikillugu $2,250 angilaaq, atuni inummut
* 3001-5000 kilaamitait uvvaluunniit ungataanut: tikillugu $3,250 angilaaq, atuni inummut

Aullarnirmut Kanataup silataani* Aullarniq Mialigamut/-mit, Maksikuumut/-mit amma Karapianmut/-mit Qikiqtanginnit: anginiqpaaq $1,750 atuni inummut (ilagiaqtaujunut katillugit, tikillugu $2000, atuinnaujunnaqtut aullarniaqpat Alaaskamut/-mit)
* Aullarniq Iurapmut/-mit amma Nigiq Mialigamut/-mit: anginiqpaaq $2,250 atuni inummut
* Aullarniq Aiasamut/-mit, Aasturailiamut/-mit, amma Uusianiamut/-mit: anginiqpaaq $2,750 atuni inummut
* Aullarniq Aavrikamut/-mit: anginiqpaaq $3,250 atuni inummut

QAUJIMAGIT: Pigiaqanngikkuvit anginiqpaamut katillugit, mikiniqsanik tuksirarunnaqtutit, maliktukkut |
| --- |
| Ilalugu |
|  |  | Aullarniq nunalipaujamut amma nunalirjuamut | Aullarniq nunalipaujamit amma nunalirjuarmit | Amisuuningit inuit aullarniaqtut uvanngat ingirraniaqtut mittarvimmit (A) | Tuksiraqtaujut kiinaujait atuni inummut (B) | Tuksiraqtaujut kiinaujait atuni inummut x amisuuningit aullarniaqtut (A x B) |

2.2 Naasaqtaujut katillugit tuksiraqtaujust tukilianut 2.1.

$

2.3 Atiituq titirarlugit aullarniaqtut amma nalunairlugit piliriaksangit. (tamaanipaluk 200 uqausiit, 1300 immikkuuqtut)

2.4 Aullaqtitaujut/ilagiaqtaujut qijuqutit amma ilagijaunirmut tititraqtaujut akingit, atuinnauippat.

| Aukkatitaujut/qijuqutinut akilirialiit $2,500-mut tikillugu amma titiraqtaujjutinut akingit $1,000-mut tikillugu **atuni inummut** pijunnautiqarunnaqtuq ilagiarlugu tuksiraqtarnut katillugit aullarnirmut, siniktarvik amma nirijutiksait. Nalunaijarlugit. |
| --- |
| Ilalugu |
|  |  | Ilulingit akingit | Tuksiraqtaujut kiinaujait |

2.5 Ungasiktut nunalinnut, atuinnauppat.

| Tikillugu $2000 **atuni inummut** pijunnautiqarunnaqtuq ilagiarlugu tuksiraqtarnut katillugit ingirranirmut, siniktarvik amma nirijutiksait, ingirraqniaqpat taikunga uvvaluunniit taikanngat ungasiktut nunalinnut. Tunisilutit aullarnirmut ilulingit ataani. |
| --- |
| Ilalugu |
|  |  | Aullarniq ilulingit | Tuksiraqtaujut kiinaujait |

2.6 Katillugit kiinaujat tuksiraqtaujut. (Anginiqpaanga $30,000).

Katillugit kiinaujat tuksiraqtaujut (apiqsuutit 2.2 + 2.4 + 2.5)

$

3. Pijaugiaqaqtut Titiqqat

3.1 Ataqasiutilugu attilaamik 1 titiqqaq/irngiinnaaqtauti qaiqujausimanirmut uvvaluunniit nalunaiqsinirmut.\*

| Tamakkua ilaqarialiit amisulaanit tukisigiarutitsanit qanuiliurniit ullungit, kikkut, sanannguaqtiit akiliutingit amma asingit kiinaujaijarutaugialiit. |
| --- |
| Ilalugu |
|  |  | Titiqqaq/qarasaujakkut tunngusainirmut/nalunaiqsinirmut | Titiqqaq niruarlugu |

3.2 Atuinnautitsilutit tukisigiarutitsanit qanuiliurniujunut, piliriqatigiingujut uvvaluunniit qaiqujisimajut katujjiqatigiingujut, pitaqaruni.

| Ilalugu |
| --- |
|  |  | Tukisigiarutissat | Ilalugu titiqqaq |

3.3 Ataqasiutilugu titiraqsimajut sanannguaqtinit ivvit kiggaqtuqtanginnik, pitaqaruni.

Titiraqsimajut ilaqarialik sanannguaqtiit atinginnik, piliriningit/sanannguarutisingit amma kiggaqtuqtaummangaat Allait, Inuit uvvaluunniit Allangajut amma nunaqarmangaat uvvaluunniit tamaanirmiutaunginnarmangaat Kanatami.

Atuqtauligit asinginnit, iniqaqtitsijumit, ajjiunngittunit immikkuuqtunit uvvaluunniit nalunaikkutanit (suurlu \* ? “ ” « » < > / \ | ) uvvaluunniit 45 ungataanut immikkuuqtunit titiqqaup atinganut.
**Titiqqanut pijaugunnaqsimajut qanuilinganingit: .pdf, .doc, .docx, .txt, .rtf, .xls, .xlsx**
Anginiqpaamit pigunnaqtanga titiqqaup angininga 500 MB

* Titiqqaq Ataqasiutilugu

3.4 Taimaittuuguvit sanannguaqtiuvallianirmut, makuninga atuinnautitsilutit titiqqarmit/irngiinnaaqtautimit ivvit ilinniarviginiaqtangani nalunaiqsimaluni pijjutinginnik ilinni ikajuqsurmangaat qanuiliurniuniaqtumit.

Atuqtauligit asinginnit, iniqaqtitsijumit, ajjiunngittunit immikkuuqtunit uvvaluunniit nalunaikkutanit (suurlu \* ? “ ” « » < > / \ | ) uvvaluunniit 45 ungataanut immikkuuqtunit titiqqaup atinganut.
**Titiqqanut pijaugunnaqsimajut qanuilinganingit: .pdf, .doc, .docx, .txt, .rtf, .xls, .xlsx**
Anginiqpaamit pigunnaqtanga titiqqaup angininga 500 MB

* Titiqqaq Ataqasiutilugu

3.5 Sanannguaqtinguvalliaguvit, atuinnautitsigiaqaqtutit maannaujumit kinaugiatsangani ikajuqtigijait niruaqsimajait taatsumunga piliriatsamut.

Atuqtauligit asinginnit, iniqaqtitsijumit, ajjiunngittunit immikkuuqtunit uvvaluunniit nalunaikkutanit (suurlu \* ? “ ” « » < > / \ | ) uvvaluunniit 45 ungataanut immikkuuqtunit titiqqaup atinganut.
**Titiqqanut pijaugunnaqsimajut qanuilinganingit: .pdf, .doc, .docx, .txt, .rtf, .xls, .xlsx**
Anginiqpaamit pigunnaqtanga titiqqaup angininga 500 MB

* Titiqqaq Ataqasiutilugu

4. Ikajurnirmut Sunakkutaat

Ikajuutiksat atuqtausuunguvuq qaujisaqtit katimajiralaanut qaujisarlugit pijunnarnirijatit amma qaujiqattaqsimajatit piliriaq pianiktauttiarunnaqullugu.

4.1 Tunilugu uuttuutimit ivvit piliriarilauqsimajangani.\*

| Ikajuqsuqtut sunakkutaat maannalisaulutik iqqanaijarnirmut/qanuiliurutinut kasuumaluni uvvaluunniit turaangaluni tunniqqusiarmut uuttuqataurutimut; ilaqatuinnarialik piliriangujut/qanuiliurutiit asinginnut sanannguaqtilluatarnut uvvaluunniit katujjiqatigiijaujunit. Niruarumatuinnariaqaqtutit ilaliutinirmit sivuniagut pilirijannit/qanuiliurutitsanit iluliqaqtitsinirmut uuttuqatauruninnut.Qaujisarnirmut katimajiralaat ilagijaujut tiliuqtaujut qimirruarunnarlutit amisulaanit sunakkutaanit taimaigiaqarninginnut isumaliuritsianiarngata; taimaigajusuut 10 minitsinik.Ikajurnirmut sunakkutaat tunijatit pisimajaugajaqtut uutturasuarutinnut piiqtaunasunningani malillugu Kanatami Katimajiit Pisimatsinirmut Atuagangani.**Qarasaujakkut kasuumavviit (upattautijattut kasuumavviit)**Kasuumavviit kisiani SoundCloud, Vimeo uvvaluunniit YouTube pijaugunnaqtut.Kasuumavviit taikungatsautigigialiit ikajurnirmut sunakkutaannut amma taavungakkanniq qiningilluni uvvaluunniit titiqqaq qarasaujarmuugiaqangilluni. URL upagatsaurialiit qaujisarnirmut piliriniujukkut. Kanatami Katimajiit kamagijatsaqanngittut kasuumavvinut pigunnanngittunut.**Titiqqanit Minanirmit**Katillugit katiqsuqsimajut anginingit titiqqaqutilimaanut tunijannit qaangiutigiaqanngittut 4 GB.**Tarrijarnaqtut titiqqat imailingarialiit:*** tautugatsaujut VLC tarrijautimut (tukisigiarutitsakkannirnut, takugiarlugu www.videolan.org/vlc/)
* anginiqpaaq 60 FPS
* anginiqpaaq takutsauninga 1080p (uvvaluunniit avalunga angininga 1920 x 1080)
* anginiqsaungilluni 1 GB

**Ajjinnguat titiqqat (amisulaat 25) imailingarialiit:*** JPEG (.jpg, .jpeg) aaqqitsuqsimaninga
* RGB amianganut takutsauninga
* anginiqsaungilluni 1.5 MB

**Titiraqsimajut uuttuutiit imailingarialiit:*** amisulaanit 10 mappiqtugait, akunningani iniqarluni titirakutaaqsimajunit
* .pdf, .doc, .docx, .txt, .rtf, aaqqitsuqsimaninga.

Titiqqatit taiguusiliurlugit imailingajumit: 01titiqqauptaigusiaAtuqtauligit asinginnit, iniqaqtitsijumit, ajjiunngittunit immikkuuqtunit uvvaluunniit nalunaikkutanit (suurlu \* ? “ ” « » < > / \ | ) uvvaluunniit 45 ungataanut immikkuuqtunit titiqqaup atinganut. Sunakkutaatit takujaulaaqtut qaujisaqtikkut katimajiralaanginnut naasautitigut, tunngaviqarluti sivulliqpaanik marruuk naasautiinnik titiqqaqutiit taiguusinginnik.Atuinnautitsigunnanngikkuvit ikajuqtunit sunakkutaanit aaqqitsuqsimajutigut nalunaiqsimajunit, irngiinnaaqtautikkut tujuigunnaqtait kasuumavvik/URL. Qaujigiarvigigiaqaqtait piliriatsamut piliriji tunisilaunnginnirni uuttuqataurasuarutinni, tamanna ilinnut turaangappat. |
| --- |
| Ilalugu |
|  |  | Arraagu | Naittuq nalunaijaiti | Isiruti | Maligialiit qimirruarnirmut | Minarlugu titiqqaq |

5. Tunilugu Uuttuqataurasuarutiit

Qarasaujakkut tukisigiarvinga

Nalunaiqsiniq Ilaakkuungalluti uuttuqataugasuaqsuti,

* Tukimivunga, taakkununga Saqqiinirmit, Qaujimanirmit amma Tusaqtitsiniq: Aullarnirmut, arraagutamaat (1 Maatsi – 28/29 Vivvuali), marruiqsurlunga uuttuqataugunnaqtunga tamakkiik katilimaarlugit $30,000.
* Qaujimajunga Kanatami Katimajiit maligialiit taatsumunga Access to Information Act (Atuinnaqarviunirmit Tukisigiarutitsanut Piqujarmut) taannalu Privacy Act (Qaujijaugiaqanngittunut Piqujarmut).
* Tukisiumajunga kamagijaqariaqaqtunga uvanni qaujinasullunga taakkununga amma malitsiarlunga qanuittutuinnarnit amma atangirlugit piliritsianirmut amma maligattigut kamagijarialikka ataqasiutituinnarialinnik qanuiliuqtarnut.
* Angiqsimavunga atuinnautitsinirmit attananngittumit pilirinirmit amma iqqanaijarvimmit pitaqanngittumit ilainnaarnirmit, pavvisaarinirmit amma nuliarnikkut pinirlunirmit kinatuinnarmut piqataujumut piliriatsarijarnut.
* Nalunaiqsivunga malitsiarniarama turaangaqasiutijulimaanit Haammalamit, nigiani avittuqsimajunit uvvaluunniit ukiuqtaqtumit avittuqsimajunit maligarnik, ilaqarluni, kisiani killigingittangit turaanganiqaqtunit iqqanaijarmut maligialiit, iqqanaijarvimmit aanniaqarnanngittulirinirmut amma attarnaqtailimanirmut, amma inuit pijunnautingit.
* Tukisijunga tunniqqusiarmut isumaliuqtaujulimaat kingulliqpaangujut. Angiqpunga malitsianiarama Kanatami Katimajiit isumaliarijangani.
* Tukisiumajunga imaa, tunniqqusiarmut uuttuqataurutiga kajusiniqatsiaqqat, malitsiariaqarajaqtunga aaqqitsimajunit amma qanuilingajunit taatsumunga tunniqqusiarmut.
* Tukisiumajunga imaa, tunniqqusiarmut uuttuqataurutiga kajusiniqatsiaqqat, tunisigiaqarajaqtunga kingulliqpaaqsiutimit unikkaamit taatsumunga tunniqqusiarmut.

Qarasaujakkut tukisigiarvinga

Kiggaqtuijiullunga katinngajunut, katiqsuqsimajunut uvvaluunniit katujjiqatigiingujunut,

* Tukimivunga, taakkununga Saqqiinirmit, Qaujimanirmit amma Tusaqtitsiniq: Aullarnirmut, arraagutamaat (1 Maatsi – 28/29 Vivvuali), marruiqsurluta uuttuqataugunnaqtunga tamakkiik katilimaarlugit $30,000.
* Qaujimajunga Kanatami Katimajiit maligialiit taatsumunga Access to Information Act (Atuinnaqarviunirmit Tukisigiarutitsanut Piqujarmut) taannalu Privacy Act (Qaujijaugiaqanngittunut Piqujarmut).
* Tukisiumavunga kamagijaqariaqaratta uvattinni tusaumatitsinirmit taakkununga amma malitsiarlunga qanuittutuinnarnit amma atangirlugit piliritsianirmut amma maligattigut kamagijarialikka ataqasiutituinnarialinnik qanuiliuqtattinnut.
* Angiqsimavunga atuinnautitsinirmit attananngittumit pilirinirmit amma iqqanaijarvimmit pitaqanngittumit ilainnaarnirmit, pavvisaarinirmit amma nuliarnikkut pinirlunirmit.
* Nalunaiqsivunga katinngajugut, piliriqatigiittugut uvvaluunniit katujjiqatigiingujugut turaangaqasiutijulimaanit Haammalamit, nigiani avittuqsimajunit uvvaluunniit ukiuqtaqtumit avittuqsimajunit iqqanaijaanut maligarnik, ilaqarluni, kisiani killigingittangit turaanganiqaqtunit iqqanaijarmut maligialiit, iqqanaijarvimmit aanniaqarnanngittulirinirmut amma attarnaqtailimanirmut, amma inuit pijunnautingit.
* Tukisijunga tunniqqusiarmut isumaliuqtaujulimaat kingulliqpaangujut. Angiqpugut malitsianiaratta Kanatami Katimajiit isumaliarijangani.
* Tukisiumajunga imaa, tunniqqusiarmut uuttuqataurutiga kajusiniqatsiaqqat, malitsiariaqarajaqtugut aaqqitsimajunit amma qanuilingajunit taatsumunga tunniqqusiarmut.
* Tukisiumajunga imaa, tunniqqusiarmut uuttuqataurutiga kajusiniqatsiaqqat, tunisigiaqarajaqtugut kingulliqpaaqsiutimit unikkaamit taatsumunga tunniqqusiarmut.
* Pigunnarniqaqtunga atiliurinirmit taatsumunga uuttuqataurutimit kiggaqturlugit katinngajut, katiqsuqsimajut uvvaluunniit katujjiqatigiingujut kamagijaqarniaqtungalu tunniqqusiarmit.

Nalunaiqsivunga: 

* Angiqatigijakka uqausitsat qulaani
* titiraqsimajut uuttuqataurasuarutinni pijariiqsimajut amma tammaqsimanngittut, uvanga qaujimanirijangani.